**H O T Ă R Â R E**

**privind alocarea unor sume din fondul de rezervă al bugetului local**

**al Judeţului Cluj în anul 2020**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 219 din 24.11.2020, privind alocarea unei sume din fondul de rezervă al bugetului local al Județului Cluj în anul 2020, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 39.874 din 23.11.2020; de Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 39.874/23.11.2020 şi de Avizul cu nr. 39.874 din 26.11.2020 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Comunei Recea-Cristur nr. 3.124/04.11.2020;
* adresa Comunei Săndulești nr. 3.945/19.11.2020;
* adresa Comunei Panticeu nr. 3.547/20.11.2020;

Luând în considerare prevederile art. 123 – 140, ale art. 142 - 156, art. 215 – 216 și ale art. 218 din Regulamentul de organizare și funcționare a Consiliului Județean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) și (2) din Legea finanțelor publice locale nr. 273/2006, cu modificările şi completările ulterioare;
* Legii bugetului de stat pe anul 2020 nr. 5/2020, cu modificările și completările ulterioare;
* Hotărârii Consiliului Judeţean Cluj nr. 53/2020 privind aprobarea bugetului general propriu al Judeţului Cluj pe anul 2020;
* Hotărârii Consiliului Judeţean Cluj nr. 104/2020 privind rectificarea bugetului general propriu al Judeţului Cluj pe anul 2020;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se aprobă alocarea sumei de 100 mii lei din fondul de rezervă al bugetului local al Judeţului Cluj în anul 2020 pentru Comuna Recea-Cristur, pentru înlăturarea efectelor unor calamităţi naturale.

**(2)** Se aprobă alocarea sumei de 15 mii lei din fondul de rezervă al bugetului local al Judeţului Cluj în anul 2020 pentru Comuna Săndulești, pentru eliminarea situației de extremă dificultate.

**(3)** Se aprobă alocarea sumei de 100 mii lei din fondul de rezervă al bugetului local al Judeţului Cluj în anul 2020 pentru Comuna Panticeu, pentru eliminarea situației de extremă dificultate.

**Art. 2.** Până la încheierea exercițiului bugetar al anului 2020, unitățile administrativ-teritoriale menționate la art. 1 vor prezenta un raport de justificare a utilizării fondurilor primite.

**Art. 3** . **(1)** Fondurile alocate potrivit la art. 1 vor fi utilizate în scopul pentru care au fost acordate.

**(2)** În cazul neutilizării fondurilor alocate potrivit la art. 1, sumele în cauză se vor restitui până la data limită pentru efectuarea operațiunilor prin trezorerie pentru exercițiul bugetar al anului 2020.

**Art. 4.**  Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe Resurse Umane, în colaborare cu Comuna Recea-Cristur, Comuna Săndulești, Comuna Panticeu și Direcţia Generală Regională a Finanţelor Publice Cluj-Napoca.

**Art. 5.** Prezenta hotărâre se comunică Direcției Generale Buget-Finanţe Resurse-Umane; Comunei Recea Cristur; Comunei Săndulești; Comunei Panticeu; Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet ”www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 218 din 26 noiembrie 2020**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*